గన్నవరపు

గన్నవరపు కొందరు తెలుగువారి ఇంటిపేరు.

 గన్నవరపు సుబ్బరామయ్య (1890 -1963)  ప్రముఖ రచయిత, అనువాదకుడు, సంపాదకుడు. ఇతడు భారతి మాసపత్రిక సంపాదకునిగా పనిచేశాడు.  ఆంధ్ర విశ్వవిద్యాలయం ప్రచురించిన రంగనాథ రామాయణము పరిష్కరణలోను, సంపాదకత్వంలోను వేటూరి ప్రభాకరశాస్త్రికి సహాయకుడిగా మూడు సంవత్సరాలు పనిచేశాడు. పిమ్మట 11 సంవత్సరాలు నెల్లూరు ఎ.బి.ఎమ్‌.బాలికల పాఠశాలలో తెలుగు ఉపాధ్యాయుడిగా పనిచేశాడు. పాటూరు శ్రీహరితో కలిసి కావ్యాంజలి పేరుతొ పాఠ్యపుస్తకం రాశాడు.
 గన్నవరపు నరసింహ ముర్తి (జ.1966 జూలై 1) తెలుగు లొ ప్రముఖ రచయిత.సుమారు 561 కధలు,20 నవలలు,పత్రికలలొ వ్యాసాలు వ్రాసారు. అతను రాసిన కథలు అనేక పత్రికలలో ప్రచురితమైనాయి.
 గన్నవరపు వరాహ నరసింహ మూర్తి, (జ.1951 జూలై 16)  ప్రవాసాంధ్ర వైద్యులు, రచయిత, కవి. అతను విజయనగరము జిల్లా శృంగవరపుకోటలో జూలై 16 1951న  గన్నవరపు సూర్యనారాయణ మూర్తి,  వెంకటరమణమ్మ దంపతులకు జన్మించారు. ఉన్నత పాఠశాల విద్యాభ్యాసము శ్రీమతి అంకిత వెంకటనరసింహారావు కళాశాలోన్నత పాఠశాల (విశాఖపట్టణము) లోను, శ్రీమతి సుబ్బమ్మదేవి పురపాలకోన్నత పాఠశాల (ఏలూరు) లోను సాగాయి. పూర్వ విశ్వవిద్యాలయ విద్యాభ్యాసము ఏలూరు లోని సర్ కట్టమంచి రామలింగా రెడ్డి కళాశాలలో జరిగింది. విశాఖపట్టణములో ఆంధ్ర వైద్య కళాశాల నుంచి వైద్య విద్యలో పట్టభద్రుడయి, ఆపై శస్త్ర విద్యా విభాగములో స్నాతకోత్తర విద్యాభ్యాసము ముగించి. శస్త్ర విద్యా కోవిదుడుగా పట్టభద్రుడయ్యారు. స్వల్పకాలము కాకినాడ ప్రభుత్వ వైద్యశాలలో ఉద్యోగము చేసి, తర్వాత ఉత్తర అమెరికా దేశమునకు వచ్చి వైద్యవృత్తిని కొనసాగించారు. 2020లో వైద్యవృత్తిని విరమించి, సాహిత్య, వైద్య గ్రంధ పరనములను కొనసాగిస్తూ, వైద్య విషయములపై తెలుగులో అనేకమైన రచనలు చేస్తున్నారు.

 మూలాలు 

వర్గం:ఇంటిపేర్లు